
DR 31.10.2011 1 

 

MALAYSIA 

DEWAN RAKYAT 

Isnin, 31 Oktober 2011 

Mesyuarat dimulakan pada pukul 10.00 pagi 

DOA 

 
[Timbalan Yang di-Pertua (Datuk Dr. Wan Junaidi bin Tuanku Jaafar)    

mempengerusikan Mesyuarat]  

 

JAWAPAN-JAWAPAN LISAN BAGI PERTANYAAN-PERTANYAAN 

1. Tuan Salleh bin Kalbi [Silam] minta Menteri Perdagangan Antarabangsa dan 
Industri menyatakan usaha yang dilakukan: 

(a) untuk menarik pelabur semula pelaburan asing di negara ini 
bersesuaian dengan sentimen pasaran Malaysia yang amat 
ketika ini; dan, 

(b) untuk menarik lebih banyak perniagaan peruncitan asing 
memasuki Malaysia seperti mana percambahan peruncitan 
di Hong Kong. 

Timbalan Menteri Perdagangan Antarabangsa dan Industri I [Dato’ 
Mukhriz bin Tun Dr. Mahathir]: Bismillaahir Rahmaanir Rahiim. Assalaamualaikum 
warahmatullaahi wabarakaatuh, salam sejahtera dan salam 1Malaysia.  

Tuan Yang di-Pertua, Malaysia terus kekal sebagai destinasi untuk pelaburan 
asing yang kompetitif termasuk untuk pelaburan semula oleh pelabur-pelabur asing 
yang sudah melabur di Malaysia. Kerajaan telah melaksanakan pelbagai inisiatif bagi 
memastikan Malaysia terus kekal sebagai sebuah destinasi pelaburan yang kompetitif 
untuk pelaburan asing (FDI). Antara usaha-usaha yang dilaksanakan bagi 
menggalakkan pelaburan semula adalah: 

(i) menjadikan MIDA sebagai agensi penggalakan pelaburan 
utama bagi sektor perkilangan dan perkhidmatan. MIDA juga 
telah dikorporatkan dan diberi kuasa untuk membuat 
keputusan secara real time ketika berunding dengan 
pelaburan yang sedang beroperasi di Malaysia; 

(ii) memperkenalkan pendekatan berfokus (targeted approach) 
dengan izin di samping penekanan terhadap industri-industri 
berintensifkan modal dan teknologi serta penglibatan dalam 
R&amp;D seperti Agilent Technologies, Philips Lumileds, AMD 
dan Sony; 

(iii) memberikan tumpuan khusus kepada syarikat terkemuka 
yang telah dikenal pasti dalam sektor bernilai tambah tinggi, 
industri berasaskan pengetahuan dan berteknologi tinggi; 

(iv) menggalakkan sektor industri baru muncul ataupun 
emerging industries dengan izin seperti advance electronics 
dan semi-conductors, peralatan dan peranti perubatan, 
sumber tenaga alternatif dan tenaga solar seperti First Solar 
di Kulim Hi-tech Park, photonic, optoelectronic, teknologi 
nano, jentera dan industri sokongan kejuruteraan terkini; 

(v) menganjurkan specific project mission (SPM) untuk menarik 
pelaburan semula daripada industri-industri yang dikenal 
pasti berpotensi untuk masa hadapan; 

 

 



MALAYSIA DEWAN RAKYAT Isnin, 31 Oktober 2011 Mesyuarat dimulakan pada pukul 10.00 pagi DOA. [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN 1. Tuan Salleh bin Kalbi [Silam] minta Menteri Perdagangan Antarabangsa dan Industri menyatakan usaha yang dilakukan: (a) untuk menarik pelabur semula pelaburan asing di negara ini bersesuaian dengan sentimen pasaran Malaysia yang amat ketika ini; dan, (b) untuk menarik lebih banyak perniagaan peruncitan asing memasuki Malaysia seperti mana percambahan peruncitan di Hong Kong. Timbalan Menteri Perdagangan Antarabangsa dan Industri I [Dato' Mukhriz bin Tun Dr. Mahathir]: Bismillaahir Rahmaanir Rahiim. Assalaamualaikum warahmatullaahi wabarakaatuh, salam sejahtera dan salam 1Malaysia. Tuan Yang di-Pertua, Malaysia terus kekal sebagai destinasi untuk pelaburan asing yang kompetitif termasuk untuk pelaburan semula oleh pelabur-pelabur asing yang sudah melabur di Malaysia. Kerajaan telah melaksanakan pelbagai inisiatif bagi memastikan Malaysia terus kekal sebagai sebuah destinasi pelaburan yang kompetitif untuk pelaburan asing (FDI). Antara usaha-usaha yang dilaksanakan bagi menggalakkan pelaburan semula adalah: (i) menjadikan MIDA sebagai agensi penggalakan pelaburan utama bagi sektor perkilangan dan perkhidmatan. MIDA juga telah dikorporatkan dan diberi kuasa untuk membuat keputusan secara real time ketika berunding dengan pelaburan yang sedang beroperasi di Malaysia; (ii) memperkenalkan pendekatan berfokus (targeted approach) dengan izin di samping penekanan terhadap industri-industri berintensifkan modal dan teknologi serta penglibatan dalam R&D seperti Agilent Technologies, Philips Lumileds, AMD dan Sony; (iii) memberikan tumpuan khusus kepada syarikat terkemuka yang telah dikenal pasti dalam sektor bernilai tambah tinggi, industri berasaskan pengetahuan dan berteknologi tinggi; (iv) menggalakkan sektor industri baru muncul ataupun emerging industries dengan izin seperti advance electronics dan semi-conductors, peralatan dan peranti perubatan, sumber tenaga alternatif dan tenaga solar seperti First Solar di Kulim Hi-tech Park, photonic, optoelectronic, teknologi nano, jentera dan industri sokongan kejuruteraan terkini; (v) menganjurkan specific project mission (SPM) untuk menarik pelaburan semula daripada industri-industri yang dikenal pasti berpotensi untuk masa hadapan;